|  |  |  |
| --- | --- | --- |
|  |  |  |
| **ΠΡΑΚΤΙΚΗ AΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ AK. ΕΤΩΝ 2022-2023 & 2023-2024** |
| **ΤΜΗΜΑ ΦΙΛΟΣΟΦΙΑΣ** |
| **Επιστημονικά Υπεύθυνος:** | *Αντιγόνη Αλεξάνδρα Ντόκα*  |
| **Email:** | *antigonidoka@upatras.gr* |  |
|  |  | **7 Φεβρουαρίου 2024** |

**2η ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2023-2024**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2022-2023 & 2023-2024» με κωδικό MIS 6004520, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού **είκοσι επτά (*27*)** *φοιτήτριες/ές* θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με *το αντικείμενο της φιλοσοφίας* σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε ***δύο (2***) **συνεχόμενους μήνες.**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 1-4-2024 |
| **Ημερομηνία λήξης περιόδου Πρακτικής Άσκησης:** | 31-5-2024 |

Προβλέπεται μηνιαία αμοιβή 280€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **07/02/2024 έως 19/02/2024 και ώρα 12:00 το μεσημέρι (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Φιλοσοφίας αποτελείται από τους κάτωθι:

1. Αντιγόνη Αλεξάνδρα Ντόκα, ΕΔΙΠ(Επιστημονικά Υπεύθυνη) (Πρόεδρος)
2. Κοσμάς Ρασπίτσος , ΕΔΙΠ(Γραμματέας)
3. Χάρης Ταμπάκης ΕΔΙΠ - Μέλος (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **07-02-2024** | Δημοσιοποίηση ανακοίνωσης |
| **19-02-2024, ώρα 12:00 το μεσημέρι** | Λήξη προθεσμίας υποβολής αίτησης συμμετοχής |
| **21-02-2024** | Δημοσιοποίηση των επιλεχθέντων υποψηφίων φοιτητριών/ών |
| **1-4-2024** | Έναρξη Περιόδου Προγράμματος Πρακτικής Άσκησης |
| **31-05-2024** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (philosophy@upatras.gr) και θέμα «Αίτηση για την Πρακτική Άσκηση»:

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ \_Πρακτική\_2023\_2024.pdf» στην ιστοσελίδα του Τμήματος
2. **Πιστοποιητικό Αναλυτικής Βαθμολογίας**

**ΠΡΟΫΠΟΘΕΣΕΙΣ- ΚΡΙΤΗΡΙΑ ΕΠΙΛΟΓΗΣ**

Για το ακαδ. έτος 2023-2024 και μόνο, το μάθημα επιλογής άλλου επιστημονικού πεδίου PHS\_5049 Πρακτική Άσκηση, του στ’ εξαμήνου που ανήκει στο προπτυχιακό πρόγραμμα σπουδών Ρ, να προσφερθεί σε φοιτητές/τριες του 4ου έτους και επί πτυχίω που οφείλουν μάθημα άλλου επιστημονικού πεδίου του στ’ εξαμήνου, διότι από το ακαδ. έτος 2021-2022 υλοποιείται νέο πρόγραμμα προπτυχιακών σπουδών Ρ1 στο οποίο η Πρακτική Άσκηση υλοποιείται στο 4ο έτος.

Η επιλογή των ασκούμενων θα γίνει με βάση των αριθμό μορίων όπως προκύπτουν από τον τύπο, (θα υπολογισθεί από την Ομάδα του Ψηφιακού Άλματος χρησιμοποιώντας στοιχεία του πληροφοριακού συστήματος “Ψηφιακό Άλμα”):

* Τελική Βαθμολογία: 60% μέσος όρος βαθμολογίας και 40% αριθμός μαθημάτων, των τεσσάρων (4) πρώτων εξαμήνων

Άρα όποιος έχει περάσει περισσότερα μαθήματα με ανώτερο μέσο όρο βαθμολογίας κατατάσσεται στη σειρά των υποψηφίων. Επί ίσης βαθμολογίας θα προτιμώνται φοιτητές με κατώτερο οικογενειακό εισόδημα κατά το τελευταίο οικονομικό έτος.

**Υποβολή Ενστάσεων:**

Τυχόν ενστάσεις θα υποβάλλονται μέσα σε διάστημα 5 ημερών από την επομένη της ανάρτησης των προσωρινών αποτελεσμάτων (στο <https://praktiki.upatras.gr>) και στην ιστοσελίδα του Τμήματος (https://philosophy.upatras.gr) ηλεκτρονικά στη Γραμματεία του Τμήματος (phylosophy@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: <https://philosophy.upatras.gr>
* και θα τοιχοκολληθεί στη Γραμματεία του Τμήματος

**H Επιστημονικά Υπεύθυνη της Πρακτικής Άσκησης**του Τμήματος Φιλοσοφίας

Αντιγόνη Αλεξάνδρα Ντόκα

ΕΔΙΠ